Universis presentes litteras inspecturis, officialis Eduensis salutem in Domino. Noveritis quod coram Roberto de Sancto Gengulpho, Cabilonensis dyocesis clerico, jurato notario curie Eduensis et nostro ad hoc a nobis specialiter deputato, etc., propter hoc personaliter constitutus Freminus de Alisia, spontaneus, providus et discretus nec in aliquo circonventus, vendit et nomine pure et perpetue venditionis tradit, deliberat pro se et suis heredibus imperpetuum, cedit pariter et concedit viris venerabilibus et discretis decano et capitulo ecclesie Eduensis, nomine ipsorum et dicte ecclesie imperpetuum, res et bona sua infrascripta ad ipsum jure hereditatis pertinentia et nulli alii obligata, sicut dicit, sita infra fines ville et territorii de Alisia Eduensis dyocesis: primo videlicet, quemdam campum qui dicitur campus de la Tille, duodecim jornalia continentem, situm juxta terram dicti au Couz, ex una parte, et juxta terram Mathei au Vif ex altera; item, quemdam alium campum qui similiter dicitur campus de la Tille qui quondam fuit liberorum dicti Bure et cujusdam mulieris que vocabatur Deulom, septem jornalia terre continentem, situm juxta terram Johannis Hotelini, ex una parte, et terram filii dicte Penise ex altera; item, duo jornalia et dimidium terre, sita in loco qui dicitur en Surrelat, juxta terram Perrini Oberti, ex una parte, et terram dicte la Ragace ex altera; item, tria jornalia terre sita in loco qui dicitur la Murgeroye, juxta terram Guillermi Robeleti, ex una parte, et terram dicte la Ragace ex altera; item, duo jornalia terre sita in eodem territorio de la Murgeroye, juxta terram Henrici Fremini, fratris dicti venditoris, ex una parte, et terram Perroneti Jocerand ex altera; item, duo jornalia terre, sita super viam de la Porte, juxta terram Hugonis Gotart, ex una parte, et terram Perroneti Jocerandi ex altera; item, unum jornale situm en la Murgeroye, juxta terram Droini de Valle, ex una parte, et terram liberorum Tamulain ex altera; item, duo jornalia sita in loco qui dicitur ou Sentier de Delon, juxta terram Regnaudi Richard hinc inde; item, tria jornalia terre sita in loco qui dicitur en Turreaul, juxta terram Michaelis Colini, ex una parte, et terram dicte la Ragace ex altera; item, unum jornale terre situm in loco qui dicitur à la Pointe, juxta terras Arcelini lou Surrat hinc inde; item, in loco qui dicitur ou Cham Effondré, viginti sex jornalia terre que ibidem a pluribus acquisivit, sita juxta terram Perroneti Varvin, ex una parte, et cheminum qui dicitur cheminus dou Champ Effondrey ex altera; item, duo alia jornalia terre, sita in eodem territorio de Champ Effondrey, juxta terras domini Hugonis de Alisia, presbiteri, hinc inde; item, duo jornalia terre, sita in loco qui dicitur à la Trambloie, juxta terram dicte la Ragace, ex una parte, et terram filie a Larchiere ex altera; item, duo jornalia terre, sita in loco qui dicitur ou Pasquier, juxta terram Regnaudi Richard, ex una parte, et terram Johannis lou Chastre ex altera; item, in loco qui dicitur au Guey dou Bois unum jornale terre, juxta terram Johannete, relicte Roberti Poisi, ex una parte, et juxta terram heredum prepositi Bertrandi ex altera; item, domum quam inhabitat dictus Freminus apud Alisiam, cum toto ipsius edificio, grangiam et torcular ipsius cum universis appenditiis et pertinentiis ipsarum domus, grangie et torcularis et earum fundis, prout se important in longum et latum infra et supra, sitam juxta domum dicti Guillier de Alisia, ex una parte, et domum que fuit prepositi Bertrandi ex altera; item, quamdam peciam vinee que quondam fuit magistri Mauricii, sitam in loco qui dicitur en la Roiche au Viguier, septem operatas vinee continentem, juxta vineam domini Hugonis de Alisia, ex una parte, et iter publicum de Flavigni ex altera; item quamdam peciam vinee, decem operatas continentem, que vulgaliter appellatur vinea dou Marchie, sitam juxta vineam Perroneti Jocerandi, ex una parte, et vineam Johanneti, fratris domini Hugonis de Alisia, ex altera; item, quamdam peciam vinee, que vulgaliter appellatur vinea a la Verpilliere, unam operatam vinee continentem, sitam juxta vineas dictorum Perroneti, Jocerandi et Johanneti proximo hinc inde; item quamdam peciam vinee, que dicitur au Munerat, tres operatas vinee continentem, sitam juxta vineas domini episcopi Eduensis, ex una parte, et vineam Michaelis Colini ex altera; item, quamdam vineam, que dicitur vinea au Boichardat, tres operatas continentem, sitam juxta vineam curati de Alisia, ex una parte, et vineam dicti Belini ex altera; item, quamdam vineam que dicitur vinea a la Dondelete, tres operatas continentem, sitam juxta vineam Micheloti de Alisia, ex una parte, et vineam Michaelis Courneaul ex altera; item, vineam que dicitur en Preygnain, quatuor operatas vinee continentem, sitam juxta vineam Johanneti fratris domini Hugonis de Alisia, ex una parte, et vineam heredum Colini-Jocerandi ex altera; item, quamdam vineam que dicitur Planta, sitam in finagio quod dicitur en Vinauge, decem operatas vinee continentem, juxta vineam heredum Bernardi Argent, ex una parte, et vineam Johannis filii David ex altera; item, quamdam vineam que dicitur vinea a Lauvernat et a maistre Morise, quinque operatas vinee continentem, sitam juxta vineam Marie de Venerreyo, ex una parte, et vineam a la Ragace ex altera; item, quamdam vineam que quondam fuit dicti Boulier, unam operatam continentem, sitam juxta vineam Marie de Venerreyo, ex una parte, et vineam domini episcopi Eduensis ex altera; item, quamdam vineam que dicitur vinea Poirete, tres operatas continentem, sitam juxta clausum domini episcopi Eduensis, ex una parte, et vineam Michaelis Colini ex altera; item duas secturas prati de quibus bene due partes sunt in salicibus, et extimantur valere communiter annuatim viginti solidos Turonensium reddituales, cum omnium rerum et bonorum predictorum fondis, juribus appendiciis et pertinenciis universis, prout se important in longum et latum, secundum confinationes predictas, pro ducentis libris bonorum parvorum Turonensium, quas publice confitetur dictus Freminus venditor, coram dicto jurato nostro integre recepisse et habuisse a dictis decano et capitulo in pecunia legitime numerata, et de quibus, etc. Datum et actum anno Domini millesimo, tricentesimo decimo septimo, die veneris post hyemale festum beati Martini, presentibus Guillermo de Alisia, nepote dicti Fremini, et Perrello de Vergeyo, clericis notariis curie Eduensis ad hoc vocatis testibus et rogatis.